ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ  ΠΑΡΟΧΗ  ΥΠΗΡΕΣΙΩΝ ΚΑΘΑΡΙΟΤΗΤΑΣ ΤΩΝ ΚΤΙΡΙΑΚΩΝ ΕΓΚΑΤΑΣΤΑΣΕΩΝ ΤΩΝ Μ.Υ. ΠΕΔΥ ΗΡΑΚΛΕΙΟΥ, ΧΑΝΙΩΝ, ΡΕΘΥΜΝΟΥ
      Η επιτροπή,  η οποία συστάθηκε με την υπ’ αριθμ.437/26-11-2014 Απόφαση του Διοικητή της 7ης Υγειονομικής Περιφέρειας Κρήτης,  συνήλθε κατά την 01/12/2014 και ώρα 10:30  π.μ με θέμα την σύνταξη των   τεχνικών  προδιαγραφών  για την διενέργεια διαγωνισμού  σχετικά με το έργο ανάθεσης καθαριότητας των κτιριακών εγκαταστάσεων των Μ.Υ. ΠΕΔΥ Ηρακλείου, Χανίων και Ρεθύμνου και κατόπιν συνεδριάσεως κατέληξε στα  εξής:
1. Μ.Υ. ΠΕΔΥ ΗΡΑΚΛΕΙΟΥ με ωράριο λειτουργίας από 07:00 έως 19:00: Οι υπηρεσίες καθαριότητας θα παρέχονται με την απασχόληση τεσσάρων (4) ατόμων, καθένα από τα οποία θα εργάζεται για πέντε ημέρες την εβδομάδα (Δευτέρα – Παρασκευή). Τα (2) άτομα εξ αυτών θα απασχολούνται (8) ώρες ημερησίως (πλήρης απασχόληση) και τα άλλα δύο (2) θα απασχολούνται τέσσερις (4) ώρες ημερησίως (ημιααπασχόληση). Το  ωράριο παροχής υπηρεσιών καθαριότητας για κάθε άτομο, θα προσδιορίζεται κατόπιν συνεννόησης με τα αρμόδια όργανα της Μ.Υ. ΠΕΔΥ ΗΡΑΚΛΕΙΟΥ, σύμφωνα με τις εκάστοτε ανάγκες της Υπηρεσίας. 
2. Μ.Υ. ΠΕΔΥ ΧΑΝΙΩΝ με ωράριο λειτουργίας από 07:00 έως 15:00: Οι  υπηρεσίες καθαριότητας θα παρέχονται με την απασχόληση δύο (2) ατόμων, καθένα από τα οποία θα εργάζεται για πέντε ημέρες την εβδομάδα (Δευτέρα – Παρασκευή) και για οκτώ (8) ώρες ημερησίως (πλήρη απασχόληση).
3. Μ.Υ. ΠΕΔΥ ΡEΘYMNOY με ωράριο λειτουργίας από 07:00 έως 15:00: Οι υπηρεσίες καθαριότητας θα παρέχονται με την απασχόληση ενός (1) ατόμου  το  οποία θα εργάζεται για πέντε ημέρες την εβδομάδα (Δευτέρα – Παρασκευή) και για τέσσερις (4) ώρες ημερησίως (ημιαπασχόληση). Το ωράριο παροχής υπηρεσιών καθαριότητας του ατόμου που θα απασχολείται θα προσδιορίζεται κατόπιν συνεννοήσεως με τα αρμόδια όργανα της Μ.Υ. ΠΕΔΥ Ρεθύμνου, σύμφωνα με τις εκάστοτε ανάγκες της Υπηρεσίας
     Οι εργασίες καθαριότητας των χώρων θα εκτελούνται τις καθορισμένες ημέρες και ώρες εργασίας από τον ανάδοχο. Σε περίπτωση αύξησης ή μείωσης των ωραρίων λειτουργίας των  Μ.Υ. Ηρακλείου, Χανίων, Ρεθύμνου θα υπάρχει η δυνατότητα τροποποίησης και του ωραρίου παροχής υπηρεσιών του απασχολούμενου προσωπικού καθαριότητας αντίστοιχα και σύμφωνα με τις εκάστοτε ανάγκες της κάθε Μ.Υ. 
     Οι όροι , η συχνότητα καθαριότητας και απολύμανσης ανά είδος χώρου  για τις Μ.Υ. ΠΕΔΥ  Ηρακλείου, Χανίων και Ρεθύμνου  αναλύονται εκτενέστερα παρακάτω:
Α. Κοινόχρηστοι χώροι (χώροι αναμονής, γραφεία, διάδρομοι, σκάλες, κλιμακοστάσια – ανελκυστήρες, κοινόχρηστα αποχωρητήρια).

1. ΔΑΠΕΔΑ - δύο φορές την ημέρα (πρωί και απόγευμα) και εκτάκτως όποτε απαιτηθεί / σκούπισμα και υγρό σφουγγάρισμα / τεταρτοταγή άλατα αμμωνίου 1% και πλύσιμο μοκετών όταν απαιτείται.

2. ΤΟΙΧΟΙ – ανά βδομάδα ή εκτάκτως / υγρό τρίψιμο / τεταρτοταγή άλατα αμμωνίου 1% ή ανιονικά τασιενεργά και έλεγχος σοβατοπί για σκόνες και καθάρισμα εβδομαδιαίως.

3. ΕΠΙΠΛΑ – καθημερινά = ξεσκόνισμα, μηνιαίως = υγρό τρίψιμο / τεταρτοταγή άλατα αμμωνίου 1% ή ανιονικά τασιενεργά.
4. ΦΟΡΕΙΑ – ΚΑΡΟΤΣΙΑ ΜΕΤΑΦΟΡΑΣ ΑΣΘΕΝΩΝ – εβδομαδιαίως και όποτε άλλοτε χρειαστεί υγρό τρίψιμο με τεταρτοταγή άλατα αμμωνίου 1% ή ανιονικά τασιενεργά.

5. ΤΖΑΜΙΑ, ΠΑΡΑΘΥΡΑ – εβδομαδιαίως / υγρό τρίψιμο / ανιονικά τασιενεργά και κρέμασμα – ξεκρέμασμα κουρτινών όταν απαιτείται (τζάμια εσωτερικού χώρου).

6. ΑΠΟΧΩΡΗΤΗΡΙΑ

α) ΔΑΠΕΔΑ

- καθημερινά (πρωί και απόγευμα) και εκτάκτως όποτε απαιτηθεί / υγρό σφουγγάρισμα / γλυοξάλη 1% και πολυεξανίδιο 1%

β) ΤΟΙΧΟΙ

- καθημερινά (πρωί και απόγευμα) / υγρό τρίψιμο / αμφολύτες 1%

γ) ΣΙΦΩΝΙΑ

- εβδομαδιαίως / ρίψη διαλύματος / χλώριο 1 δισκίο σε 100 ml νερού

δ) ΝΙΠΤΗΡΕΣ, ΛΟΥΤΗΡΕΣ

- μία φορά την ημέρα και εκτάκτως όποτε απαιτηθεί / υγρό τρίψιμο / χλώριο 1 δισκίο σε 1 λίτρο νερού

ε) ΛΕΚΑΝΕΣ

- καθημερινά (πρωί και απόγευμα) και εκτάκτως όποτε απαιτηθεί / υγρό τρίψιμο / χλώριο 1 δισκίο σε μισό λίτρο νερού.

7. ΚΗΛΙΔΕΣ ΑΙΜΑΤΟΣ ΣΤΑ ΔΑΠΕΔΑ

- όποτε επισημανθούν / κάλυψη με πυκνό απολυμαντικό το οποίο αφήνουμε να δράσει για 10’ και κατόπιν σκούπισμα και σφουγγάρισμα με άλλο απολυμαντικό / αμφολύτες 1% για 10’ και χλώριο 1 δισκίο σε 100 ml νερού.

Ισχύει το ίδιο και για κηλίδες αίματος σε ιατρεία, εργαστήρια, θαλάμους,  χειρουργεία.

8. ΠΑΝΙΑ, ΣΦΟΥΓΓΑΡΙΣΤΡΕΣ, ΣΦΟΥΓΓΑΡΟΠΑΝΑ – μετά από κάθε χρήση / βύθιση, ξέβγαλμα, στέγνωμα / χλώριο 1 δισκίο σε 10 λίτρα νερού.

9. ΚΛΙΜΑΤΙΣΤΙΚΑ ΜΗΧΑΝΗΜΑΤΑ – μία φορά την εβδομάδα / τρίψιμο με απορρυπαντικό και νερό / μη ιονικά τασιενεργά ή γλυοξάλη 1%. Τα κλιματιστικά μηχανήματα δεν απολυμαίνονται με απολυμαντικές ουσίες διότι υπάρχει περίπτωση να δημιουργηθούν τοξικοί ατμοί.

Β. Αποθήκες – αρχεία

1. ΑΠΟΘΗΚΕΣ ΓΡΑΦΙΚΗΣ ΥΛΗΣ

Θα γίνεται σκούπισμα και υγρό σφουγγάρισμα μία φορά την εβδομάδα με τεταρτοταγή άλατα αμμωνίου 1%. Επίσης ξεσκόνισμα των ραφιών μία φορά την εβδομάδα.

2. ΑΠΟΘΗΚΕΣ ΥΓΕΙΟΝΟΜΙΚΟΥ ΚΑΙ ΦΑΡΜΑΚΕΥΤΙΚΟΥ ΥΛΙΚΟΥ

Ισχύουν τα ίδια όμως η καθαριότητα (συχνότητα, τρόπος κ.τ.λ.) θα γίνεται υπό την επίβλεψη του υπεύθυνου της αποθήκης.

Οι αποθήκες των ειδών καθαριότητας (χώροι όπου φυλάσσονται τα καρότσια, εργαλεία και υλικά καθαρισμού) θα πρέπει να καθαρίζονται τρεις φορές την εβδομάδα (μέρα παρά μέρα) και να απολυμαίνονται μία φορά την εβδομάδα. Οι αποθήκες αυτές είναι χώροι που συγκεντρώνουν ιδιαίτερα υψηλό μολυσματικό φορτίο, διότι τα καρότσια καθαρισμού μεταφέρονται σε όλους τους χώρους της Μονάδας.

Γ. Χώροι με αυξημένες απαιτήσεις καθαρισμού (ιατρεία , εργαστήρια) .

Ισχύουν όσα περιλαμβάνονται στα 1-7 του Α. κεφαλαίου και συμπληρώνονται τα εξής :

1. ΠΑΓΚΟΙ – μία φορά την ημέρα (στη λήξη του ωραρίου λειτουργίας) και εκτάκτως όποτε απαιτηθεί / υγρό τρίψιμο / γλυοξάλη 1% ή ενώσεις χλωρίου .

2. ΜΗΧΑΝΗΜΑΤΑ – τα υλικά και η μέθοδος καθαριότητας εξαρτώνται από τις οδηγίες του κατασκευαστή , η δε καθαριότητα θα γίνεται μόνον κατόπιν συνεννόησης με τον υπεύθυνο ιατρό του εργαστηρίου.

Δ. Ακάλυπτοι χώροι, πεζοδρόμια, εξωτερικά περβάζια, προαύλια, φρεάτια, φωταγωγοί, στόμια κλιματισμού, ζαρτινιέρες.

Α) Θα καθαρίζονται μία φορά ημερησίως με έκπλυση με πιεστικό νερού και μία φορά μηνιαίως με έκπλυση με πιεστικό νερού και κατόπιν αμφολύτες 1%.

Β) Εβδομαδιαίο πλύσιμο στα πατάκια εισόδου.

Γ) Πότισμα λουλουδιών όποτε χρειαστεί.  

   Ως τεχνικός εξοπλισμός & ειδικοί όροι για την καθαριότητα των κτιριακών εγκαταστάσεων των Μ.Υ. ΠΕΔΥ Ηρακλείου, Χανίων και Ρεθύμνου ορίζονται τα εξής:
· Ηλεκτρικές σκούπες.

· Πάνινες σκούπες με υποχρέωση να τη χρησιμοποιούν κάθε μέρα καθαρή.

· Απορροφητικά ξεσκονόπανα.

· Καρότσια σφουγγαρίσματος με κάδους σφουγγαρίσματος (μπλε και κόκκινους) – διπλού συστήματος.

· Σφουγγαρίστρες.

· Γάντια χοντρά κουζίνας και μιας χρήσεως.

· Σακούλες πλαστικές απορριμμάτων ανθεκτικές, διαφόρων μεγεθών.

- Τα απορρυπαντικά και τα απολυμαντικά προϊόντα δεν πρέπει να αναδύουν δυσάρεστες οσμές, να μην είναι επιβλαβή για την υγεία του προσωπικού και των επισκεπτών και να μην προκαλούν φθορές βραχυχρόνια και μακροχρόνια στις εγκαταστάσεις και στον εξοπλισμό των κτιρίων.

- Η διάλυση των παρασκευαζομένων διαλυμάτων (προς χρήση) των προϊόντων καθαρισμού που θα κάνουν οι καθαριστές να είναι σύμφωνα με οδηγίες της εταιρείας παρασκευής προϊόντων.

- Οι ανελκυστήρες που θα χρησιμοποιούνται για τη μεταφορά των απορριμμάτων πρέπει να διατηρούνται πάντα καθαροί.

- Οι σάκοι συλλογής απορριμμάτων αφού γεμίσουν μέχρι τα ¾ πριν μεταφερθούν θα δένονται καλά. Αν κάποιος σάκος έχει διαρροή υγρών, θα τοποθετείται σε δεύτερο, που κι αυτός θα δένεται με πλαστικό σφιγκτήρα.

- Οι σάκοι συλλογής δεν θα επαναχρησιμοποιούνται αλλά κάθε φορά θα αντικαθίστανται με καθαρούς.

- Τα απολυμαντικά δεν αναμιγνύονται ποτέ με άλλα απορρυπαντικά γιατί χάνουν την απολυμαντική τους δράση. Επίσης κάνουν χημικές ενώσεις και αναθυμιάσεις.

    Ως υλικά και μέσα καθαρισμού για την καθαριότητα των κτιριακών εγκαταστάσεων των Μ.Υ. ΠΕΔΥ Ηρακλείου, Χανίων και Ρεθύμνου αναφέρονται τα ακόλουθα:

· Τα υλικά καθαριότητας (υγρά - σκόνες) που θα χρησιμοποιούνται θα φέρουν αριθμό καταχώρησης από το Γ.Χ.Κ., ενώ τα απολυμαντικά χώρου θα φέρουν Άδεια Κυκλοφορίας από τον Ε.Ο.Φ. Τα διπλά υλικά καθαρισμού (υλικά καθαριότητας-απολυμαντικά χώρου) θα φέρουν αριθμό καταχώρησης από το Γ.Χ.Κ. και Άδεια Κυκλοφορίας από τον Ε.Ο.Φ.

· Ο τεχνικός εξοπλισμός και τα υλικά καθαριότητας που εισάγονται από την Ε.Ε. πρέπει να συνοδεύονται από πιστοποιητικό κυκλοφορίας.

· Τα μέσα και υλικά καθαριότητας και υγιεινής, δηλαδή σφουγγαρίστρες, σκούπες, δοχεία σφουγγαρίστρας, πανιά καθαριότητας, υγρό χλώριο, υγρό δαπέδου, σκόνη καθαρισμού μαρμάρων, υγρό καθαρισμού τζαμιών, υγρό απολυμαντικό, υδροχλωρικό οξύ, σακούλες σκουπιδιών, σακούλες καλαθιών αχρήστων κ.λ.π. θα τα χορηγεί ο ΕΡΓΟΛΑΒΟΣ στο προσωπικό του.

· Από τα ανωτέρω υλικά καθαριότητος εξαιρούνται τα χαρτιά υγείας, οι χειροπετσέτες και το υγρό σαπούνι που θα διατίθενται από την 7η Υ.ΠΕ. Κρήτης.

· Ο Εργολάβος υποχρεούται να διαθέτει όλα τα αναγκαία μηχανήματα και σκεύη ως και σάκους απορριμμάτων.

· Τα μηχανήματα και σκεύη πρέπει να βρίσκονται σε άριστη κατάσταση από άποψη λειτουργίας. Επίσης να διαθέτει όλα τα απαραίτητα υλικά καθαρισμού που θα είναι αποδεδειγμένα πρώτης ποιότητας.

· Σε περίπτωση βλάβης των μηχανημάτων ο εργολάβος είναι υποχρεωμένος να τα αντικαταστήσει αμέσως ώστε η εκτέλεση του αναληφθέντος έργου είναι απρόσκοπτη.
  Οι εργασίες καθαριότητας των χώρων θα εκτελούνται υπό τις οδηγίες και την επίβλεψη των αρμόδιων οργάνων των Μ.Υ. ΠΕΔΥ Ηρακλείου, Χανίων και Ρεθύμνου, τα οποία  μπορούν να προβαίνουν σε συστάσεις προς τον ανάδοχο, προφορικά ή εγγράφως, για τη βελτίωση των παρεχόμενων υπηρεσιών.
                                                                              ΗΡΑΚΛΕΙΟ     01-12-2014


